CELEX: 32014R0372
Language: et
Date: 2014-04-09 00:00:00
Title: Komisjoni määrus (EL) nr 372/2014, 9. aprill 2014, millega muudetakse määrust (EÜ) nr 794/2004 seoses teatavate tähtaegade arvutamise, kaebuste käsitlemise ning konfidentsiaalse teabe kindlakstegemise ja kaitsega (EMPs kohaldatav tekst)

12.4.2014   
            
            
               ET
            
            
               Euroopa Liidu Teataja
            
            
               L 109/14
            
         KOMISJONI MÄÄRUS (EL) nr 372/2014,
   9. aprill 2014,
   millega muudetakse määrust (EÜ) nr 794/2004 seoses teatavate tähtaegade arvutamise, kaebuste käsitlemise ning konfidentsiaalse teabe kindlakstegemise ja kaitsega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. märtsi 1999. aasta määrust (EÜ) nr 659/1999, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, (1) eriti selle artiklit 27,
   olles konsulteerinud riigiabi nõuandekomiteega
   ning arvestades järgmist:
   
               (1)
            
            
               Võttes arvesse riigiabi eeskirjade ajakohastamist, mille eesmärk on aidata rakendada majanduskasvu strateegiat „Euroopa 2020” ja konsolideerida eelarvet, (2) muudeti määrust (EÜ) nr 659/1999 määrusega (EL) nr 734/2013, (3) et tõhustada riigiabi kontrollimist. Eelkõige sooviti muudatusega parandada kaebuste komisjonipoolset käsitlemist ning anda komisjonile õigus nõuda teavet otse turuosalistelt ja korraldada majandussektorite ja abimeetmetega seotud uurimisi.
            
         
               (2)
            
            
               Nimetatud muudatusi silmas pidades tuleb määrata kindlaks, milliseid sündmusi loetakse tähtaegade arvutamise alguspunktiks seoses määruse (EÜ) nr 659/1999 kohaste teabenõuetega, mis on adresseeritud kolmandatele isikutele.
            
         
               (3)
            
            
               Komisjon võib omal algatusel läbi vaadata mis tahes allikast pärineva teabe ebaseadusliku abi kohta, et hinnata vastavust aluslepingu artiklitele 107 ja 108. Sellega seoses on kaebused väga oluline teabeallikas riigiabi eeskirjade rikkumiste avastamiseks. Seepärast on oluline määrata kindlaks komisjonile esitatud kaebuste käsitlemise selge ja tõhus kord.
            
         
               (4)
            
            
               Määruse (EÜ) nr 659/1999 artikli 20 kohaselt võivad komisjonile kaebusi esitada üksnes huvitatud pooled, et teatada väidetavast ebaseaduslikust abist või abi väärkasutamisest. Selleks tuleks kaebuse esitanud füüsiliselt või juriidiliselt isikult nõuda selle tõendamist, et ta on huvitatud pool määruse (EÜ) nr 659/1999 artikli 1 punkti h tähenduses.
            
         
               (5)
            
            
               Selleks et lihtsustada kaebuste käsitlemist ning suurendada samas läbipaistvust ja õiguskindlust, on asjakohane määrata kindlaks teave, mida kaebuse esitaja peaks komisjonile andma. Tagamaks, et komisjon saab kogu asjakohase teabe väidetava ebaseadusliku abi või abi väärkasutamise kohta, nõutakse määrusega (EÜ) nr 659/1999 huvitatud pooltelt vormi täitmist ja selles nõutava kohustusliku teabe esitamist. Seepärast tuleb kehtestada selleks otstarbeks kasutatav vorm.
            
         
               (6)
            
            
               Nõuded, mida huvitatud pooled kaebuste esitamisel peavad täitma, ei tohiks olla liiga koormavad, kuid samas peaksid need tagama, et komisjon saab kogu vajaliku teabe, et alustada väidetava ebaseadusliku abi või abi väärkasutamise uurimist.
            
         
               (7)
            
            
               Tagamaks, et komisjonile edastatud ärisaladusi ja muud konfidentsiaalset teavet käsitletakse vastavalt aluslepingu artiklile 339, peaks iga teavet esitav isik selgelt kindlaks määrama, millist teavet ta peab konfidentsiaalseks ja miks. Asjaomaselt isikult tuleb nõuda, et ta esitaks komisjonile teabest eraldi mittekonfidentsiaalse versiooni, mille saaks esitada asjaomasele liikmesriigile kommentaaride saamiseks.
            
         
               (8)
            
            
               Seepärast tuleks komisjoni määrust (EÜ) nr 794/2004 (4) vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 794/2004 muudetakse järgmiselt.
   
               1)
            
            
               Artiklit 8 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Määruses (EÜ) nr 659/1999 ja käesolevas määruses sätestatud või komisjoni poolt asutamislepingu artikli 108 kohaselt kindlaks määratud tähtajad arvutatakse määruse (EMÜ, Euratom) nr 1182/71 ja käesoleva artikli lõigetes 2–5b sätestatud erieeskirjade kohaselt. Vastuolu ilmnemise korral kohaldatakse käesoleva määruse sätteid.”;
                        
                     
                           b)
                        
                        
                           lisatakse järgmised lõiked:
                           „5a.   Seoses määruse (EÜ) nr 659/1999 artikli 6a lõike 6 kohaselt kolmandatelt isikutelt nõutava teabe esitamise tähtajaga loetakse määruse (EMÜ, Euratom) nr 1182/71 artikli 3 lõike 1 kohaldamisel asjakohaseks sündmuseks teabenõude kättesaamist.
                           5b.   Seoses määruse (EÜ) nr 659/1999 artikli 6a lõike 7 kohaselt kolmandatelt isikutelt nõutava teabe esitamise tähtajaga loetakse määruse (EMÜ, Euratom) nr 1182/71 artikli 3 lõike 1 kohaldamisel asjakohaseks sündmuseks otsusest teatamist.”
                        
                     
         
               2)
            
            
               Artikli 11 järele lisatakse Va ja Vb peatükk:
               „Va PEATÜKK
               Kaebuste käsitlemine
               Artikkel 11a
               Kaebuste vastuvõetavus
               1.   Isik, kes esitab kaebuse vastavalt määruse (EÜ) nr 659/1999 artikli 10 lõikele 1 ja artikli 20 lõikele 2, tõendab, et ta on huvitatud pool kõnealuse määruse artikli 1 punkti h tähenduses.
               2.   Huvitatud pooled täidavad nõuetekohaselt IV lisas sätestatud vormi ja esitavad kogu seal nõutava kohustusliku teabe. Huvitatud poole põhjendatud taotluse korral võib komisjon ta vabastada kohustusest esitada teatavat vormis nõutavat teavet.
               3.   Kaebused esitatakse ühes Euroopa Liidu ametlikus keeles.
               Vb PEATÜKK
               Konfidentsiaalse teabe identifitseerimine ja kaitse
               Artikkel 11b
               Ärisaladuste ja muu konfidentsiaalse teabe kaitse
               Isik, kes esitab teavet vastavalt määrusele (EÜ) nr 659/1999, märgib selgelt ära, millist teavet ta peab konfidentsiaalseks ja miks, ning esitab komisjonile teabest eraldi mittekonfidentsiaalse versiooni. Kui teave tuleb esitada teatava tähtaja jooksul, kohaldatakse sama tähtaega mittekonfidentsiaalse versiooni esitamise suhtes.”
            
         
               3)
            
            
               Käesoleva määruse lisa tekst lisatakse IV lisana.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 83, 27.3.1999, lk 1.
   
      (2)  Komisjoni teatis „Euroopa 2020. aastal: aruka, jätkusuutliku ja kaasava majanduskasvu strateegia”, KOM(2010) 2020 (lõplik).
   
      (3)  Nõukogu määrus (EL) nr 734/2013, 22. juuli 2013, millega muudetakse määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (ELT L 204, 31.7.2013, lk 15).
   
      (4)  Komisjoni määrus (EÜ) nr 794/2004, 21. aprill 2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (ELT L 140, 30.4.2004, lk 1).
   
      LISA
      
         
            „IV LISA